Board Thread:Minigames and Initiatives/@comment-32285194-20170722121153/@comment-13892511-20170729042434

تكفى تعال وناظر عيون مغليك, حتى تعرف اللي يحبك ويهواك

يامن على مر الليالي اناديك, ارجي وصالك وانت هايم بدنياك

وين انت قلي يالغلا وين اراضيك,  تدري احبك واجرع الموت لارضاك

صحيح انا قاسي ولكن ادارايك, وادري بهمك قبل تنطق شفايفك

اذا مرضت بضحكتي كنت اداويك,  تعرف واعرف ان الألم في حناياك

تذكر حبيبي قبل اشوفك والاقيك, اذا زعلت تقول مشعل انا افداك

تذكر حبيبي باسود الليل انا جيك, من دون ذنب امازحك واتبلاك

اذا تروح وتترك اللي مصى فيك,  وش حياتي يا منى الروح لولاك

حسيبك الله دامني ميتً فيك    والله على هجر المحبين يجزاك

كانك نسيت اللي كتبته بأياديك  على ذراعي خايف اني بنساك

منساك والله جعلي ربي يخليك وتبقى سعيد بدنيتك واتحراك

هذي قصيده في حياتك تناديك  اذا ذكرت بغيبتك من تمناك